**A kurzus célja**

 A „Business English” kurzus a BME Management Szakkollégium képzési rendszerének kiegészítő eleme, így alapvető célja, hogy a Szakkollégium tagjait azonos tudásszintre hozza az üzleti angol nyelvben, illetve, hogy az államilag elismert szakmai (üzleti típusú) B2 típusú nyelvvizsga követelményeire törekedjen felkészíteni a kurzus hallgatóit.

A hallgatók a kurzus során megtanulják a legfontosabb üzleti angol kifejezéseket és elsajátítják a közgazdasági és üzleti világhoz szükséges szókincset. A kurzus kiemelt feladata, hogy a tanulókkal **gyakorlati feladatokon keresztül** megismertesse a vállalati és makrogazdasági folyamatok angol megnevezéseit, sajátosságait; a marketing, az innováció, az emberi erőforrás, a tudás és információ, az értékteremtő folyamatok (termelés, logisztika, szolgáltatás) és a pénzügyek területének működését és a köztük fennálló kapcsolatokat végigbeszélve. A kurzus elvégzésével a hallgatók képesek lesznek (előképzettségtől függő szinten) nemzetközi környezetben gazdasági, gazdálkodási témákban társalgási vagy annál magasabb szintű angol nyelvű kommunikációra.

**A kurzus tematikája**

A kurzus tematikája tizennégy témára osztható:

**1. Jobhunt – Álláskeresés**

**2. Qualification – Végzettség**

**3. Profession – Szakma**

**4. Employment – Alkalmazásban**

**5. Phoning – Telefonálás**

**6. Workplaces – Munkahelyek**

**7. Money – Pénz**

**8. Marketing**

**9. Logistics - Logisztika**

**10. Letterwriting – Levélírás**

**11. Insurance – Biztosítás**

**12. Internet**

**13. Bank**

**14. Daily Work - Mindennapi munka**

**Kurzus alkalmainak száma:** 10 x 90 perc

**Kurzus formája:** heti 2 x 90 perc

**Résztvevők száma: maximum** 15 fő

**Követelmények:**

* **Házi feladatok:**A házi feladatok két feladattípusból állnak, de mindkettő lényege, hogy a résztvevők készüljenek a következő órára és érdemben tudjanak beszélni, vitatkozni az órán elhangzottakról. Az egyik feladat, hogy a következő órára tervezett cikket, olvasmányt a hallgatók előre elolvassák otthon, a másik feladat, hogy a következő óra tananyagát előre feldolgozzák, jegyzetet készítsenek hozzá, kérdésekkel készüljenek az órára. Az oktató határozza meg, hogy melyik feladattípust kell elvégezni beadandóként a következő órára. Azt a hallgatót, aki kettőnél több alkalommal nem készíti el a beadandó feladatát, automatikusan elbocsátjuk a kurzusról.
* **Órai munka:** A kurzus során minden résztvevő értékelve lesz az órai aktivitása alapján.

**Értékelési rendszer:**

|  |  |
| --- | --- |
| Beadandó  | 50%  |
| Órai munka  | 50%  |
| **ÖSSZESEN**  | **100%**  |